دوولت باشچی‌سی رجب طیب اردوغان پارتی لیدرلرین‌دن آگوستون 7-ده ایستانبول یئنی‌کاپیدا تشکیل ائدیله‌جک "دموکراسی و شهیدلر میتینگینده"  ایشتیراک ائده‌رک چیخیش ائتمه‌لرینی ایسته‌دی.
دؤولت باشچی‌سی رجب طیب اردوغان عدالت و قالخینما پارتی‌سی‌نین صدری بینالی ییلدیریم، جمهوریت خالق پارتیسی‌نین صدری کمال کیلیچداراوغلو و میلتچی حرکت پارتی‌سی‌نین صدری دؤولت باغچا‌لی‌یا دعوت مکتوبو گوندردی. اردوغان پارتی لیدرلرین‌دن آگوستون 7-ده ایستانبول یئنی‌کاپیدا تشکیل ائدیله‌جک "دموکراسی و شهیدلر میتینگینده " ایشتیراک ائده‌رک چیخیش ائتمه‌لرینی ایسته‌دی.
جمهورباشقانلیغی باش کاتیبی فاهری کاسیرقانین ایمضاسی ایله دیگر پارتی‌لرین باش کاتیب‌لرینه گوندردیی مکتوبدا بیلدیردی کی، تورکیه سلاحلی قوه‌لرینه سیزمیش فتح الله‌چی ترور تشکیلاتی منسوبو، عسگر فورماسی گئیینمیش بیر قروپ ترورچو 15 ژوئیه 2016-جی ایل تاریخده گئجه باشلاتدیغی چئوریلیشه جهدین قارشی‌سی میلتین گؤستردیگی جسارتلی مقاومت سایه‌سینده آلینمیش‌دیر.
توپلومون هر طبقه‌سین‌دن اینسان‌لارین اؤلکه‌سینی و میلتی‌نین گله‌جگینی قوروماق نامینه بیر آرایا گلمه‌سی‌نین سیبوولونا چئوریلن 15 ژوئیه چئوریلیش جهدی و داها سونرا باش وئرنلر قارشی‌سیندا، حؤرمتلی پارتی صدرینیزدن عضو‌لرینیزه قدر پارتی‌نیزین بوتون منسوب‌لاری‌نین دموکراسی‌دن، آزادلیقدان و حقوق دؤولتیندن طرف گؤستردیگی گوجلو مؤوقع هر تقدیرلره لاییق‌دیر.
میلتیمیز جناب دؤولت باشچیمیزین چاغیریشینا عمل ائده‌رک، او گئجه‌دن بریدیر میدان‌لاری ترک ائتمه‌میش و دونیادا باشقا بیر نمونه‌سی اولمایان دئموکراسی کئشیگینه باشلامیش‌دیر. اؤلکه‌میزین بوتون شهرلرینده، بوتون میدان‌لاریندا داوام ائدن دموکراسینی قوروما نؤوبت‌لری 7 آگوست 2016-جی ایل تاریخینده ایستانبول یئنی‌کاپی مئیدانیندا ساعت 18.00-ده کئچیریله‌جک "دموکراسی و شهیدلر میتینگی" ایله گوجونه گوج قاتا‌جاق‌دیر.
جمهورباشقانلیغی باش کاتیبی فاهری کاسیرگا مکتوبون سون حیسه‌سینده بوتون وطنداش‌لاری میتینگده ایشتیراک ائتمه‌یه چاغیردیغینی بیلدیردی و اردوغانین دیگر پارتی‌لرین صدرلرینی ده میتینگده ایشتیراک ائده‌رک چیخیش ائتمه‌لری اوچون دعوت ائتدیگینی وورغولادی.
